Diari Oficial de la Generalitat Valenciana


Sumari del DOGV 9047, del 24-03-2021 (2021/2950)

RESOLUCIÓ de 10 de març de 2021, del director general de Qualitat, Rehabilitació i Eficiència Energètica de la convocatòria per a la concessió de les ajudes regulades mitjançant l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, i convocades mitjançant Resolució de 6 de maig de 2020, de la Direcció General de Qualitat, Rehabilitació i Eficiència Energètica, en el marc del Pla Estatal d'Habitatge 2018-2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9047

Data del DOGV
:   24-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2950


Data del document
:   10-03-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 10 de març de 2021, del director general de Qualitat, Rehabilitació i Eficiència Energètica de la convocatòria per a la concessió de les ajudes regulades mitjançant l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, i convocades mitjançant Resolució de 6 de maig de 2020, de la Direcció General de Qualitat, Rehabilitació i Eficiència Energètica, en el marc del Pla Estatal d'Habitatge 2018-2021. [2021/2950]  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents  
  
Antecedents de fet  
Primer. Mitjançant l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, publicada en el DOGV número 8328, de 29 de juny, s'aproven les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges, i es convoquen per a l'exercici 2020, en el marc del Pla Estatal d'Habitatge 2018-2021, mitjançant la Resolució de 6 de maig de 2020, de la Direcció General de Qualitat, Rehabilitació i Eficiència Energètica, publicada en el DOGV número 8811, de 14 de maig.  
  
Per a això s'ha habilitat el procediment de concurrència competitiva a seguir, al qual poden concórrer les comunitats de propietaris, les cooperatives, els propietaris únics d'edificis i altres persones beneficiàries contemplades en la base tercera de l'Ordre esmentada i que complisquen les condicions que en les bases reguladores s'estableixen.  
Segon. D'acord amb el que s'estableix en l'article 4 de la Resolució de 6 de maig per la qual es convoquen les ajudes per a l'exercici 2020, el termini per a presentar sol·licituds havia d'acabar el dia 30 de juny de 2020, però després de la suspensió de terminis, acordada mitjançant el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, aquest termini es va prolongar fins al 17 de juliol de 2020 inclusivament.  
Tercer. Les sol·licituds tramitades ascendeixen a 2.614 de les quals 42 s'han tancat per ser duplicades o desistides. De conformitat amb el que es disposa en la base catorze de l'Ordre, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en data 12 de novembre de 2020 en el portal www.gva.es el llistat de sol·licituds admeses en el qual s'indicava aquelles que estaven incompletes. Els sol·licitants disposaven d'un termini de 10 dies hàbils per a completar o esmenar la sol·licitud i documentació presentada.  
Quart. Constituït i reunit en sessió telemàtica de data 22 de febrer de 2021, l'òrgan col·legiat al qual es refereix la base catorze de l'Ordre 7/2018, de 25 de juny, a fi d'avaluar les sol·licituds presentades, s'ha elaborat una acta de la reunió en la qual es detallen els llistats de les parts sol·licitants que poden resultar beneficiàries de les ajudes, així com llistat de sol·licituds per a les quals es proposa la denegació d'aquestes.  
  
Fonaments de dret  
Únic. Competència. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en la base catorze de l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores per a les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021, exercint aquesta capacitat d'acord amb el punt resolutiu tercer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, així com el decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol, del Consell.  
  
Vista l'acta de l'Òrgan Col·legiat de data 22 de febrer de 2021, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
Primer  
Concedir les ajudes a les primeres 637 sol·licituds amb les quals s'esgota la partida pressupostària disponible, tant del Ministeri de Transports, Mobilitat i Agenda Urbana (abans Ministeri de Foment) com de la Generalitat, una vegada ordenades les sol·licituds segons la puntuació obtinguda aplicant els criteris d'adjudicació de les bases reguladores de les ajudes i havent acreditat les parts beneficiàries el compliment dels requisits i de les seues obligacions fiscals, tributàries i amb la Seguretat Social. Aquesta concessió d'ajudes a la rehabilitació d'edificis en el marc del Pla Estatal d'Habitatge 2018-2021, del Programa de foment de la conservació, de la millora de la seguretat d'utilització i de l'accessibilitat en habitatges, s'até a les bases regulades en l'Ordre 7/2018, de 25 de juny, de la Conselleria d'Habitatge, Obres Públiques i Vertebració del Territori, i a les condicions de la convocatòria per a l'exercici 2020 establides mitjançant la resolució de 6 de maig de la Direcció General de Qualitat, Rehabilitació i Eficiència Energètica, i es fa amb càrrec a l'aplicació pressupostària 43.41.43.670.96.3, Línia S8287000, «Pla estatal d'Habitatge 2018-2021», dels pressupostos de la Generalitat per a 2020, o el seu equivalent en els exercicis successius 2021, 2022 i 2023, per una quantia total màxima de 90.335.500,00 euros, suma de les aportacions condicionades de la Generalitat, de 4.017.000,00 euros, i del Ministeri esmentat, de 00.646.957,00 euros, d'aquesta línia, tal com queden consignades en la convocatòria.  
  
  
Resum desglossat de l'import total de les ajudes concedides:  
  
 Import   
Ajuda a càrrec del Ministeri de Transports, Mobilitat i Agenda Urbana 76.616.419,00 -  
Ajuda a càrrec de la Generalitat 4.016.635,82 -  
Import total 91.278.880,82 -  
  
  
El resum de les ajudes totals concedides desglossat per anualitats és el següent:  
El llistat de sol·licituds per a les quals es concedeix l'adjudicació es relaciona en l'Annex I d'aquesta resolució.  
De conformitat amb el que s'estableix en la base quinze de l'Ordre 7/2018, de les bases reguladores de les ajudes, per a l'abonament de la subvenció la part beneficiària haurà d'aportar en els terminis establits la sol·licitud telemàtica de la qualificació definitiva i abonament de les ajudes juntament amb la documentació necessària per a la seua tramitació.  
Així mateix, d'acord amb el que es disposa en la base dèsset, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions podrà donar lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment de la seua percepció.  
  
Segon  
Denegar les sol·licituds que s'assenyalen en l'annex II d'aquesta resolució, 1.434, que compleixen els requisits per a obtindre les ajudes però es troben en una posició per darrere de les sol·licituds que han esgotat la partida pressupostària destinada a aquestes ajudes una vegada ordenades totes les sol·licituds segons la puntuació obtinguda aplicant els criteris d'adjudicació de les bases reguladores de les ajudes.  
  
Tercer  
Denegar les 501 sol·licituds que s'assenyalen en l'annex III d'aquesta resolució per incomplir els requisits establits en les bases de la convocatòria, indicant-se el motiu pel qual la sol·licitud ha sigut denegada.  
Contra aquesta resolució, que posa fi a la via administrativa, es podrà interposar potestativament un recurs de reposició davant la Secretària Autonòmica d'Arquitectura Bioclimàtica i Sostenibilitat Energètica, d'acord amb el resolc primer de la resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
València, 10 de març de 2021.- El director general de Qualitat, Rehabilitació i Eficiència Energètica: Alberto Rubio Garrido.